CELEX: 32020D0546
Language: el
Date: 2020-04-17 00:00:00
Title: Απόφαση (ΕΕ) 2020/546 του Ευρωπαϊκού Κοινοβουλίου και του Συμβουλίου της 17ης Απριλίου 2020 για την κινητοποίηση του μηχανισμού ευελιξίας για τη χρηματοδότηση άμεσων δημοσιονομικών μέτρων στο πλαίσιο της επιδημικής έκρηξης της νόσου COVID-19

21.4.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 125/3
               
            
         ΑΠΟΦΑΣΗ (ΕΕ) 2020/546 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
         της 17ης Απριλίου 2020
         για την κινητοποίηση του μηχανισμού ευελιξίας για τη χρηματοδότηση άμεσων δημοσιονομικών μέτρων στο πλαίσιο της επιδημικής έκρηξης της νόσου COVID-19
         ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (1), και ιδίως το σημείο 12,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Ο μηχανισμός ευελιξίας προορίζεται για τη χρηματοδότηση σαφώς προσδιορισμένων δαπανών οι οποίες δεν θα μπορούσαν να χρηματοδοτηθούν στο πλαίσιο της διαθέσιμων ανώτατων ορίων για έναν ή περισσότερους άλλους τομείς.
                  
               
                     (2)
                  
                  
                     Το ανώτατο όριο του ετήσιο ποσού που είναι διαθέσιμο για τον μηχανισμό ευελιξίας ανέρχεται σε 600 000 000 EUR (σε τιμές 2011), όπως ορίζεται στο άρθρο 11 του κανονισμού (ΕΕ, Ευρατόμ) αριθ. 1311/2013 του Συμβουλίου (2), και αυξάνεται, κατά περίπτωση, με τα καταργηθέντα ποσά τα οποία καθίστανται διαθέσιμα σύμφωνα με το δεύτερο εδάφιο της παραγράφου 1 του εν λόγω άρθρου.
                  
               
                     (3)
                  
                  
                     Για την αντιμετώπιση των προκλήσεων στο πλαίσιο της επιδημικής έκρηξης της νόσου COVID-19, είναι αναγκαίο να κινητοποιηθούν επειγόντως ποσά για τη χρηματοδότηση κατάλληλων μέτρων.
                  
               
                     (4)
                  
                  
                     Αφού εξετάστηκαν όλες οι δυνατότητες ανακατανομής πιστώσεων στο πλαίσιο του ανώτατου ορίου δαπανών του τομέα 3 (Ασφάλεια και ιθαγένεια), είναι αναγκαία η κινητοποίηση του μηχανισμού ευελιξίας για να συμπληρωθεί η χρηματοδότηση στον γενικό προϋπολογισμό της Ένωσης για το οικονομικό έτος 2020 πέραν του ανώτατου ορίου του τομέα 3, με ποσό 243 039 699 EUR, για τη χρηματοδότηση άμεσων μέτρων στο πλαίσιο της επιδημικής έξαρσης της νόσου COVID-19. Το ποσό αυτό συμπληρώνει τη χρηματοδότηση από τον μηχανισμό ευελιξίας που κινητοποιήθηκε στο πλαίσιο του διορθωτικού προϋπολογισμού αριθ. 1 του γενικού προϋπολογισμού της Ένωσης για το 2020.
                  
               
                     (5)
                  
                  
                     Με βάση την αναμενόμενη πορεία των πληρωμών, οι πιστώσεις πληρωμών που αντιστοιχούν στην κινητοποίηση του μηχανισμού ευελιξίας θα πρέπει να κατανεμηθούν σε αρκετά οικονομικά έτη.
                  
               
                     (6)
                  
                  
                     Η παρούσα απόφαση συνδέεται με τη χρηματοδότηση που περιλαμβάνεται στον διορθωτικό προϋπολογισμό αριθ. 2 του γενικού προϋπολογισμού της Ένωσης για το 2020. Για να διασφαλιστεί η συνοχή με τον εν λόγω διορθωτικό προϋπολογισμό, η παρούσα απόφαση θα πρέπει να έχει εφαρμογή από την ημερομηνία έκδοσής της,
                  
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            
               1.   Στο πλαίσιο του γενικού προϋπολογισμού της Ένωσης για το οικονομικό έτος 2020, κινητοποιείται ο μηχανισμός ευελιξίας για τη χορήγηση ποσού ύψους 243 039 699 EUR σε πιστώσεις ανάληψης υποχρεώσεων στον τομέα 3 (Ασφάλεια και ιθαγένεια).
               Το ποσό αυτό χρησιμοποιείται για τη χρηματοδότηση άμεσων μέτρων για την αντιμετώπιση της τρέχουσας υγειονομικής κρίσης στην Ευρωπαϊκή Ένωση λόγω της επιδημικής έκρηξης της νόσου COVID-19.
            
            
               2.   Με βάση την αναμενόμενη πορεία των πληρωμών, οι πιστώσεις πληρωμών που αντιστοιχούν στην κινητοποίηση του μηχανισμού ευελιξίας εκτιμώνται ως ακολούθως:
               
                           α)
                        
                        
                           123 950 247 EUR το 2020·
                        
                     
                           β)
                        
                        
                           71 453 672 EUR το 2021·
                        
                     
                           γ)
                        
                        
                           23 817 890 EUR το 2022·
                        
                     
                           δ)
                        
                        
                           23 817 890 EUR το 2023.
                        
                     
         
         
            Άρθρο 2
            Η παρούσα απόφαση τίθεται σε ισχύ την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 17η Απριλίου 2020.
         
         
            Βρυξέλλες, 17 Απριλίου 2020.
            
               
                  Για το Ευρωπαϊκό Κοινοβούλιο
               
               
                  Ο Πρόεδρος
               
               D. M. SASSOLI
            
            
               
                  Για το Συμβούλιο
               
               
                  Ο Πρόεδρος
               
               G. GRLIĆ RADMAN
            
         
         
            (1)  ΕΕ C 373 της 20.12.2013, σ. 1.
         
            (2)  Κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).